recursal/SuperWikiNEXT-32B huggingface dataset:
***Aku Pilih Bahagia*** merupakan sebuah siri drama televisyen Malaysia 2022 arahan Bade Hj Azmi di bintangi oleh Emma Maembong, Fizz Fairuz dan Alvin Chong. Siri ini memulakan tayangan perdana di Slot Widuri TV1 bermula 3 April 2022 menggantikan *Nurlaila*.

Sinopsis
--------

Kisah 3 orang wanita iaitu Dhiya, Inas dan Arneesa yang mengalami masalah rumah tangga. Mereka bangun memulakan hidup baru demi kebahagiaan sendiri.

Dhiya isteri yang disayangi, bukan yang dicintai. Empat tahun rumah tangga mereka sangat bahagia sehinggalah muncul Humaira, bekas tunang alias cinta pertama Aidan. Keluarga Aidan pula meletakkan kesalahan di atas bahu Dhiya kerana masih tak mampu lahirkan zuriat untuk suami. Tak mahu terus didera mentalnya, Dhiya mohon untuk undur diri. Namun tidak mudah untuk Dhiya melalui hari-hari tanpa Aidan. Dia hilang arah, kecewa dan terlalu mengharap Aidan kembali.

Berkat sokongan keluarga dan lebih-lebih lagi Dzikri, Dhiya bangkit semula untuk mulakan hidup baru. Berhijrah ke tempat yang jauh, rancang sesuatu untuk terus melupakan kesakitan lalu disamping membantu sepupunya, Inas yang turut mengalami nasib yang sama. Dhiya berkenalan dengan Arneesa yang ditindas suami dan keluarga mentua. Mereka jadi sangat rapat dan saling membantu serta menyokong antara satu sama lain.

Selepas melalui fasa getir, Dhiya semakin bahagia dan bertambah sempurna dengan kehadiran Maream. Dzikri melamar Dhiya untuk dijadikan isteri setelah berbelas-belas tahun menunggu masa yang sesuai. Apakah jawapan Dhiya? Dhiya tahu yang Arneesa terlalu menaruh harapan pada Dzikri. Malahan Arneesa itu seorang wanita yang lebih teruk deritanya berbanding Dhiya. Bermakna Arneesa lebih memerlukan lelaki sebaik Dzikri sebagai pelindung. Aidan dan keluarganya juga muncul semula untuk memujuk Dhiya kembali kepada mereka, sementelah Maream itulah satu-satunya penyambung keturunan yang ditunggu-tunggu.

Siapakah pilihan Dhiya untuk terus mencipta bahagia? Dzikri Hafiy yang telah banyak berkorban untuknya atau menerima semula Aidan, ayah kandung Maream? Dan bagaimanakah pula nasib serta jodoh Arneesa? Dia pun ingin bahagia dengan lelaki yang dicintai.

Pelakon
-------

* Emma Maembong sebagai Dhiya
* Fizz Fairuz sebagai Aidan
* Alvin Chong sebagai Dzikri Hafiy
* Nabilah Dally sebagai Humaira
* Rahim Omar sebagai Roslan
* Raja Azmi sebagai Rahmah
* Nadya Syahera sebagai Arneesa
* Yaya Maembong sebagai Inas
* Meor Mohd sebagai Farhan
* Farra Zainuddin sebagai Najah
* Eliza Mustafa sebagai Zahra
* Jeff Hassan sebagai Dahlan
* Maryam Annisa sebagai Maream
* Siti Ruwiyani sebagai Mak Long
* Zidri Mikail sebagai Riqky
* Aidan Razeen sebagai Rayqal
* Hashim Osman sebagai Majid Jering
* Draman Muhammad sebagai Ayah Humaira
* Ayu Azlina sebagai Mak Humaira
* Adiba Yunus sebagai Ucu
* Imran Ashraff sebagai Abang Dhiya

Rujukan
-------

1. ↑   Drama Aku Pilih Bahagia. MyInfoTaip. Dicapai 2 April 2022
***Aku Yang Menanti*** ialah novel yang ditulis oleh Haiza Najwa.

Sinopsis
--------

*Aku Yang Menanti* mengisahkan sebuah cinta tulus seorang terhadap isterinya. Perkahwinan Adiwira dengan Zaidura yang diasaskan oleh sebuah persahabatan dan pupukan kasih sayang sejak kecil hingga mengelopak menjelmakan cinta yang indah. Sayang sekali, perkahwinannya disabotaj oleh Robin, rakan sendiri yang jatuh cinta begitu parah sekali terhadap isterinya. Akhirnya, duri dalam daging itu berjaya mempengaruhi Zaidura yang terpenjara di sebuah depoh tahanan wanita di saat percutian bulan madu mereka. Konon najis heroin yang ditemui dalam bagasi Zaidura ketika di Lapangan Terbang Dublin adalah angkara khianat si suami. Hinggalah Zaidura menguja iltizamnya demi membalas dendam pada suami yang hakikatnya dianiaya Robin. Keluar sahaja dari Dochas Center, Zaidura yang menukar nama pada 'Zeidra' atas usaha Robin menukar imej dan parasnya demi menjadikan pembalasan dendam itu suatu lestari. Mampukah Adiwira membuktikan kejujurannya di ambang misi dendam itu hampir terlaksana untuk menjerutnya? Dan bagaimanakah dia akhirnya mampu mengecam wanita yang menyamar sebagai pekerjanya itu ialah isteri yang dirindui yang dikatakan Robin menghilangkan diri selama 5 tahun semata-mata curang kerana mengikut lelaki lain?

Pautan luar
-----------

* Karangkraf: Aku Yang Menanti Diarkibkan 2011-07-17 di Wayback Machine
Arare
**Arare** (あられ, 霰) atau **arare mochi** adalah makanan ringan asal Jepun yang dibuat dari beras. Bentuknya kecil (panjang sekitar 2 hingga 3 cm, tebal sekitar 3 mm), dan dimasak dengan cara dipanggang atau digoreng. Bahan asasdan ukurannya yang kecil-kecil membezakan arare dan **okaki** dengan senbei yang berukuran besar dan dibuat dari beras. Makanan ringan ini diberi nama "arare" kerana kelihatan seperti butir-butir hujan batu.

Arare dibuat dengan cara merendam beras hingga lembut. Setelah itu, beras dihancurkan menjadi tepung, dan dikukus hingga menjadi adunan untik diuli. Adunan dipotong-potong kecil sebelum dikeringkan, diberi perasa, dan dipanggang. Arare dibuat dalam banyak rasa, dan biasanya manis atau masin (rasa kicap atau rasa selada yang bermaksud rasa garam). Bahan perisa yang umum ditambah adalah nori, udang, dan sotong. Arare juga dibuat berwarna-warni dengan memakai pewarna dari tumbuh-tumbuhan atau pewarna makanan.

Kepelbagaian
------------

Hina arare
* **Hina arare**

Hina arare adalah nama bagi arare berbentuk bulat dan dibuat berwarna-warni seperti merah jambu, hijau, dan kuning. Seperti juga hishimochi, hina arare merupakan makanan istimewa untuk kanak-kanak sewaktu merayakan Hinamatsuri. Makanan ringan lain seperti karinto, dan arare isi kacang juga sering dikemas bersama hina arare.

* **Bubu arare**

Pada mulanya, arare dimasukkan ke dalam bungkusan furikake sebagai penyerap kelembapan. Pada waktu itu, furikake masih dibungkus dalam bungkusan kertas, dan mudah sekali menjadi lembap bila dibungkus tanpa arare. Sebahagian besar orang ternyata menyukai rasa garing dan rangup arare yang disertakan bersama furikake. Berdasarkan alasan tersebut, pengilang terus menggunakan tradisi memasukkan arare ke dalam furikake walaupun sudah memakai teknologi bungkusan moden. Arare dalam bungkusan furikake disebut "bubu arare" (singkatannya "bubu") kerana orang Kyoto menyebut ochazuke sebagai bubuzuke.

Rujukan
-------

1. ↑  Ang, Catharina Y.W. (1999). *Asian Foods: Science and Technology*. CRC Press. m/s. 6–7. ISBN 1-5667-6736-9. Unknown parameter `|coauthors=` ignored (`|author=` suggested) (bantuan)

Pautan luar
-----------

* (Jepun) Perbezaan arare, okaki, dan senbei
Rencana ini ialah mengenai filem 2013.  Untuk drama TV3 dengan judul sama, sila lihat Aku Pilih Kamu (drama).

***Aku Pilih Kamu*** merupakan sebuah filem drama romantik Malaysia 2013 arahan Eyra Rahman terbitan Metrowealth Pictures. Filem lakonan Intan Ladyana, Fezrul Khan dan Zain Hamid ini ditayangkan pada 14 November 2013.

Sinopsis
--------

Qesya sudah bercinta dengan Iskandar selama 5 tahun. Qesya mahu Iskandar berfikir tentang masa hadapan mereka. Cinta yang ada sudah cukup kuat dan Qesya mahu hubungan mereka menjadi halal. Namun Iskandar pula bercita-cita tinggi. Dia mahu menyambung pelajaran sehingga ke peringkat tertinggi. Iskandar sayangkan Qesya namun dia juga tidak mahu mengorbankan impiannya. Imran, ayah Qesya tidak lagi sanggup melihat anaknya bersama lelaki yang baginya tidak bertanggungjawab. Membawa anaknya keluar tanpa sebarang hubungan. Qesya pula sememangnya membenci ayahnya marah apabila Imran mengherdik Iskandar. Namun jauh di sudut hati Qesya, dia sedar bahawa ayahnya betul. Kalau betul Iskandar cintakan dia, megapa lelaki itu tidak pernah berfikir tentang perkahwinan? Hidup Qesya berubah apabila Alif muncul. Imran tekad untuk mengahwinkan Qesya dengan Alif kerana dia yakin lelaki itu boleh membimbing anaknya yang banyak berubah. Qesya memberontak kerana dipaksa. Bagaimanakah kesudahannya? Qesya tetap akan berkahwin dengan Alif, pilihan ayahnya atau dia mengikut hatinya lalu bersama Iskandar?

Pelakon
-------

* Intan Ladyana sebagai Qesya
* Fezrul Khan sebagai Alif
* Zain Hamid sebagai Iskandar
* Azhan Rani sebagai Imran
* Sherie Merlis sebagai Laila
* Angah Raja Lawak sebagai Haris

Penerbitan dan keluaran
-----------------------

Penggambaran filem ini dijalankan di Cameron Highlands, Pahang.

*Aku Pilih Kamu* ditayangkan pada 14 November 2013. Aqmar Mustaza dari *Sinar Harian* meluahkan pandangannya tersendiri mengenai filem ini, beliau menyifatkan *Aku Pilih Kamu* sebagai "sebuah kisah klise atau stereotaip yang sering dipersembahkan dalam sesebuah drama atau filem."

Rujukan
-------

1. ↑  Aqmar Mustaza (16 November 2013). Aku Pilih Kamu ‘undang’ air mata *Sinar Harian*. Diperoleh pada 28 April 2014.

Pautan luar
-----------

* *Aku Pilih Kamu*  di Pangkalan Data Filem Internet (IMDb)
Bagi sejenis radiasi zarah, lihat zarah alfa.

|  |
| --- |
|  |
| Abjad Yunani |
| 

|  |  |  |  |
| --- | --- | --- | --- |
|  Αα | Alfa |  Νν | Nu |
|  Ββ | Beta |  Ξξ | Xi |
|  Γγ | Gama |  Οο | Omikron |
|  Δδ | Delta |  Ππ | Pi |
|  Εε | Epsilon |  Ρρ | Ro |
|  Ζζ | Zeta |  Σσς | Sigma |
|  Ηη | Eta |  Ττ | Tau |
|  Θθ | Teta |  Υυ | Upsilon |
|  Ιι | Iota |  Φφ | Fi |
|  Κκ | Kapa |  Χχ | Khi |
|  Λλ | Lambda |  Ψψ | Psi |
|  Μμ | Mu |  Ωω | Omega |

 |
| Sejarah |
|  Kelainan tempatan arkaik
* Ϝ
* Ͱ
* Ϻ
* Ϙ
* Ͳ
* Ͷ
 * Diakritik Yunani
* Perangkai

 Angka
* ϛ (6)
* ϟ (90)
* ϡ (900)
  |
| 
Penggunaan dalam bahasa lain |
| * Baktria
* Qibti
* Albania
 |
| 
Topik berkaitan |
| * Guna sebagai simbol sains
 |
| 
* Kategori Kategori

 |
| * l
* b
* s
 |

**Alfa** (huruf besar **Α** / huruf kecil **α**) ialah huruf pertama dalam abjad Yunani. Dalam sistem nombor Yunani, huruf ini mempunyai nilai 1. Ia diubah suai daripada abjad Phoenicia, aleph Aleph.

Kegunaan
--------

### Matematik dan Sains

Huruf alfa melambangkan pelbagai konsep dalam fizik dan kimia, termasuklah pereputan alfa, pecutan sudut, zarah alfa, karbon alfa dan kekuatan elektromagnetik. Ia juga digunakan dalam bidang matematik dalam algebra melambangkan kuantiti seperti sudut. Dalam matematik juga, abjad alfa digunakan untuk melambangkan luas bawah lengkung normal dalam statistik.
**Alpha Condé** (Bahasa Dyula: ߊߟߌߝߊ߫ ߞߐ߲ߘߍ߫, lahir 4 Mac 1938) adalah seorang ahli politik yang menjadi presiden Guinea dan ketua parti *Rassemblement du Peuple de Guinée* (RPG). Beliau merupakan seorang profesor sains politik di Universiti Paris dan telah berdekad menjadi pembangkang beberapa rejim di Guinea, terbaru menentang Presiden Lansana Conté pada pilihan raya presiden 1993 dan 1998. Bertanding sekali lagi pada 2010, Condé akhirnya terpilih sebagai Presiden Guinea dalam undian pusingan kedua, mengikut keputusan rasmi suruhanjaya pilihan raya.

Beliau juga merupakan ketua Kesatuan Afrika menggantikan Idriss Déby dari 30 Januari 2017 sehingga 28 Januari 2018 di mana jawatannya diambil alih Paul Kagame.

Awal hidup
----------

Condé lahir pada 4 Mac 1938 di Boke, Guinea Hilir. Kedua ibu bapanya orang Mande Dyula asal bandar Baro di Prefektur Kouroussa, Kawasan Kankan Guinea Hilir. ayahnya bekerja sebagai seorang tukang masak.

Beliau melanjutkan pelajarannya di Perancis ketika berusia 15 tahun.

Beliau menjadi pengajar sains politik fakulti hak asasi dan sains politik Universiti Panthéon-Sorbonne selepas tamat pengajiannya.

Kerjaya politik
---------------

Beliau mengangkat sumpah sebagai Presiden Guinea pada 21 Disember 2010.

Pemerintahan
------------

Pada 9 Disember 2022, Perbendaharaan AS menerbitkan senarai lebih daripada empat puluh personaliti yang disasarkan oleh sekatan untuk perbuatan rasuah dan pelanggaran hak asasi manusia. Antara sasaran Pejabat Kawalan Aset Asing (OFAC), badan kawalan kewangan Jabatan Perbendaharaan ialah Karim Keïta..

Coup d'etat tahun 2021
----------------------

Pada 5 September 2021, percubaan kudeta berlaku terhadap rejim Alpha Condé.

Rujukan
-------

1. ↑  Alpha Conde declared winner in Guinea president polls BBC News. 15 November 2010.
2. ↑  William Mwangi (30 Januari 2017). "Guinea President Alpha Conde elected AU chair succeeding Deby". *The Star, Kenya*. Dicapai pada 22 November 2017.
3. ↑  "Kagame takes over AU leadership, commits to visa-free regim". *Africanews* (dalam bahasa Inggeris). Dicapai pada 8 November 2018.
4. ↑  "Archived copy". Diarkibkan daripada yang asal pada 23 March 2014. Dicapai pada 2013-08-01.CS1 maint: archived copy as title (link),
5. ↑  "IONOS Hebergement web". *www.sudlive.com* (dalam bahasa Perancis). Dicapai pada 18 Mac 2020.

| Jawatan politik
 |
| --- |
| Didahului oleh**Sékouba KonatéPemangku** | **Presiden Guinea**2010–kini | **Pemegang jawatan kini** |

Templat:Presiden Guinea

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Amerika Syarikat
* Belanda

 |
| Lain-lain | 
* Aplikasi Berfaset Terminologi Subjek
* SUDOC (Perancis)
	+ 1

 |
**Muhammad Aizuddin bin Anwar** (lahir 13 Februari 1983) atau lebih dikenali sebagai **Aizdean** merupakan seorang penyanyi lelaki Malaysia yang kini mencipta nama sebagai penyanyi di Jepun sekaligus menjadikan beliau sebagai artis J-Pop Malaysia pertama di Negara Matahari Terbit.

Maklumat peribadi
-----------------

Muhammad Aizuddin bin Anwar dilahirkan pada 13 Februari 1983 di Selayang, Selangor dan membesar di Kajang. Beliau merupakan pemegang ijazah dalam bidang Kejuruteraan Elektronik di University of Electro-Communications di Tokyo, Jepun. Beliau mula belajar bahasa Jepun selepas peperiksaan Sijil Pelajaran Malaysia selama setahun di sini dan setahun lagi di Tokyo. Beliau juga aktif sebagai penyanyi nasyid semasa zaman sekolahnya.

Kerjaya
-------

Pada tahun 2002, ketika berusia 19 tahun, Aizdean meninggalkan Malaysia bagi melanjutkan pengajian ijazah sarjana dalam kejuruteraan elektronik di Universiti Elektro-Komunikasi di Tokyo, Jepun. Ternyata usahanya membuahkan hasil apabila menjadi rakyat Malaysia pertama mencipta nama dalam industri muzik J-Pop di Negara Matahari Terbit pada 2009. Aizdean mula mencuri tumpuan peminat di Negara Matahari Terbit selepas single pertamanya, "I Need You Baby". Kemunculannya bersama mendapat sambutan positif hinggakan beliau pernah menjadi kegilaan gadis di Jepun.

Beliau muncul dalam rancangan travelog lapan episod *Muzik Hati Jepun* yang memperkenalkan muzik popular di Jepun kepada penonton sambil memaparkan keindahan panorama dan budaya hidup penduduknya, turut menampilkan penyanyi soprano, Tomotaka Okamoto, dan artis pop klasik, Daisuke Kawakami.

Diskografi
----------

### Album

* *Hadiah ~ The First Step~* (2010)

### Single

* "I Need You Baby/ONE"
* "I Need You Baby ～A Cry Out of The Soul～"
* "Don't Go Away/Yell ～Won't Let You Go～"
* "Show Me The Glory"

Filemografi
-----------

| Tahun | Tajuk | Peranan | Saluran |
| --- | --- | --- | --- |
| 2016 | *Muzik Hati Jepun* | Pengacara | TV3 |
|

Anugerah
--------

* Artis Baru Terbaik Nippon Broadcasting System 2010

Rujukan
-------

1. ↑  "AIZDEAN Artis J-POP Malaysia pertama di Jepun". Sensasi Selebriti. 15 Februari 2011. Dicapai pada 4 September 2017.
2. ↑  Vincent Tan (11 Mac 2016). "Giving Malaysia a taste of Japan". The Star (Malaysia). Dicapai pada 4 September 2017.
3. ↑  Michell Gun (9 Mac 2016). "Aizdean harum di Jepun". Harian Metro. Dicapai pada 4 September 2017.
4. ↑  "Aizdean diminati remaja Jepun". Utusan Malaysia. 29 Jun 2010. Diarkibkan daripada yang asal pada 2018-06-12. Dicapai pada 4 September 2017.
5. ↑  Hidayah Mohammad (10 Mac 2016). "Aizdean jadi pelakon Jepun". Berita Harian. Dicapai pada 4 September 2017.

Pautan luar
-----------

* Aizdean di Pangkalan Data Filem Internet (IMDb)
Artifak gong gangsa dalam pameran di Muzium Negara Malaysia
**Artifak** adalah barangan berupa alat atau karya ciptaan manusia dari suatu zaman tertentu yang diperoleh atau digali keluar dan dikaji kerana kepentingan sejarahnya.

Barangan-barangan ini boleh dijadikan bukti kegiatan dan perilaku manusia dalam tempat kawasan setempat dijumpai berdasarkan penelitian bahan mentah sekitaran masyarakat sezaman yang dikumpulkan dan dikerjakan berubah sifatnya menjadi benda yang dikehendaki. Tahap dan jenis artifak diperoleh ini boleh ditentukan daripada usia barangan tersebut yang dapat ditarikhkan masa pembuatannya.

Rujukan
-------

1. ↑  "Glosari". *Jabatan Muzium Malaysia*. Dicapai pada 30 Oktober 2021.
2. ↑  Ashmore, Wendy (2003). *Archaeology: Discovering Our Past*. Boston: McGraw-Hill Higher Education. m/s. 60–75. ISBN 978-0767427272.
3. ↑  Hortolà, Policarp (2017). "From antiquities to memorabilia: a standardised terminology for ancestral artefacts according to manufacture date" (PDF). *Studia Antiqua et Archaeologica* (dalam bahasa Inggeris). **23** (2): 213–225..
Koordinat: 34°35′N 32°59′E﻿ / ﻿34.583°N 32.983°E﻿ / 34.583; 32.983

Akrotiri dan Dhekelia
**Akrotiri** dan **Dhekelia** merupakan dua kawasan di pulau Cyprus yang ditabdir oleh United Kingdom. Ia digunakan sebagai Pangkalan Tentera Berdaulat (*Sovereign Base Areas*). Kedua-dua kawasan ini didiami oleh 7,000 warganegara Cyprus dan 7,500 kakitangan tentera British dan keluarga mereka.

Sejarah
-------

Dhekelia
Akrotiri
Akrotiri dan Dhekelia ditubuhakan pada 1960 bersamaan dengan kemerdekaan Cyprus daripada British malalui Perjanjian Penubuhan (*Treaty of Establishment*). British mengambil keputusan mengekalkan pentadbiran di kawasan itu disebabkan lokasi yang strategik, iaitu terletak di timur Laut Mediterranean dan berhampiran dengan Terusan Suez dan Timur Tengah. 

Apabila tentera Turki melakukan pencerobohan terhadap Cyprus pada 1974 lalu menubuhkan Republik Turki Cyprus Utara, Akrotiri dan Dhekelia tidak terbabit dalam pertempuran. Tentera Turki tidak menghampiri sempadan Pangkalan Tentera agar tidak mencetuskan perang dengan United Kingdom.

Politik
-------

Pentadbiran Akrotiri dan Dhekelia diketuai oleh seorang Pentadbir yang dilantik oleh Ratu United Kingdom atas nasihat Menteri Pertahanan. Pemegang jawatan Pentadbir terkini ialah Komander Angkatan Tentera British di Cyprus, Naib Marsyal Udara R Lacey.

Lihat juga
----------

* Wilayah Luar Negeri British dan Wilayah Tanggungan Mahkota
* Sovereign Base Area
***Ali Alia*** ialah sebuah siri drama televisyen Malaysia 2021 yang mengisahkan hubungan adik-beradik kembar arahan Heykal Hanifah terbitan Luqsar Kreatif Sdn Bhd. Drama ini turut dibintangi oleh Fimie Don,Eyrnne Erynna,Faezah Elai,Rusdi Ramli dan ramai lagi.Siri ini diispirasikan kisah sebenar daripada latar masyarakat yang menghadapi kanak - kanak autisme .Siri ini memulakan tayangan perdana di Slot Tiara Astro Prima bermula 24 Ogos 2021 bagi menggantikan drama Singapura pertama, Siapa Jaga Mak?.

Sinopsis
--------

Memaparkan kisah kepincangan sebuah keluarga urban yang nampak mewah, hakikatnya mereka adalah sebuah keluarga yang ‘miskin’ dalam banyak perkara. Mazni (Faezah Elai) dan Amir (Rusdi Ramli) mempunyai sepasang anak kembar yang sudah remaja bernama Ali (Fimie Don) dan Alia (Erynne Erynna).Ali dilahirkan normal, manakala Alia pula seorang remaja autistik.Autisme membuatkan Alia mengalami keterbatasan dalam banyak perkara, terutamanya kemampuan berkomunikasi. Mujur Alia mempunyai kembar, Ali, yang mampu memahami ‘percakapan’nya dengan baik, membuatkan Alia tidak boleh berjauhan dari Ali. Akibatnya, Ali terpaksa menjalani homeschooling bagi memudahkan kehidupan Alia yang bergantung padanya. Tapi Ali, tidak pernah mengeluh. Dia tahu, sebagai ‘abang’ dia harus bertanggungjawab dan memahami keperluan kembarnya yang autisme.Pada masa yang sama, ibu bapa mereka Mazni dan Amir juga mempunyai dilema mereka yang tersendiri. Mazni yang berjawatan tinggi dan disegani dalam sektor korporat, sudah tidak sanggup untuk terus meikul tanggungjawab sebagai breadwinner dalam keluarga. Manakala Amir pula semakin hari semakin hilang keyakinan diri apabila perniagaan yang telah dua tahun diusahakannya tidak membuahkan hasil.Segala permasalahan yang berlaku dalam keluarga ini menyebabkan pada suatu hari, Ali mengambil keputusan drastik untuk lari dari rumah dan membawa bersama adiknya,Alia. Namun dunia luar tidaklah seindah yang disangka, tambahan pula untuk insan autisme.

Pelakon
-------

* Fimie Don sebagai Ali
* Erynne Erynna sebagai Alia
* Rusdi Ramli sebagai Amir
* Faezah Elai sebagai Mazni
* Fahrin Ahmad sebagai Hanif
* Usop Wilcha sebagai Dato Khalil
* Sabrina Ali sebagai Shila
* Farahdhiya sebagai Diana
* Rashid Jaafar sebagai Pak Osman
* Sharifah Juairiah sebagai Maknah
* Jay Iswazir sebagai Pian
* Kodi Rasheed sebagai Zainal
* Mior Hashim Manap sebagai Atok

Rujukan
-------

1. ^ Myinfotaip Ali Alia - Dicapai 20 Ogos 2021.
**Aksara** (Jawi: ‏اكسارا‎code: ms is deprecated ‎) ialah suatu unit mewakili sebutir data memuatkan maklumat dalam bentuk yang terwujud dalam tulisan dari bahasa semulajadi termasuk huruf atau suku kata sesebuah abjad, angka dan simbol seperti tanda baca. Aksara-aksara ini boleh digabungkan dalam suatu rentetan.

Pengekodan
----------

Data yang terkandung dalam unit-unit ini boleh diterjemahkan kepada paparan yang boleh dibaca melalui suatu pemadanan dengan turutan bit diwakili setiap aksara termasuk Kod Piawai Amerika untuk Pertukaran Maklumat. Walaupun kebanyakan komputer peribadi pada tahap awalnya menggunakan piawaian ASCII, namun beberapa piawai pengkodan komputer telah dimaju dan digunakan secara yang lebih meluas seperti EBCDIC dan Unicode.

**Kod ASCII** (sebutan: *as-ki*) adalah satu nilai integer yang diwakilkan dalam bentuk perduaan di mana setiap satu aksara diperuntukkan saiz **1 bait** yang terdiri daripada **7 bit** (singkatan daripada **bi**nary digi**t**) manakala **EBCDIC** menggunakan **8 bit=1 bait**.

**Sebagai panduan**:

* 1 aksara = 8 bit = 1 bait
* 1024 bait = 1 Kilobait (ribu)
* 1024 Kilobait = 1 Megabiat (juta)
* 1024 Megabait = 1 Gigabait (bilion)
* 1024 Gigabait = 1 Terabait (trilion)
* 1024 Terabait = 1 Petabait (juta Gigabait)
* 1024 Petabait = 1 Exabait (juta Terabait)
* 1024 Exabait = 1 Yottabait (juta Petabait)
* 1024 Yottabait = 1 Zettabait (juta Exabait) ....

Rujukan
-------

1. 1 2  G. S. Rao, A. K. Rao, Ng Chee Aun & Cheng Yok San (1991). *Kamus Komputer Sekolah Menengah*. Penerbit Fajar Bakti Sdn Bhd. m/s. 1. ISBN 967-65-1306-7.CS1 maint: uses authors parameter (link)
2. ↑  "Definition of CHARACTER". *Merriam-Webster Dictionary*. Dicapai pada 1 April 2018.

Pautan luar
-----------

* ASCII Table
* EBCDIC
* Unicode
Huruf-huruf aksara Bekarupa Inggeris
 Huruf tambahan untuk bahasa lain pada tahun 1845.
 Gubahan Inggeris Amerika aksaranya dari 1855, seperti yang dilangcetak dalam kamus perubatan pada tahun 1871
 Gubahan awal aksaranya, 1843
**Aksara Bekarupa Inggeris** ialah sejenis sistem tulisan bersifat alfabet dan fonetik yang dibangunkan oleh Sir Isaac Pitman dan Alexander John Ellis yang pada asalnya sebagai pembaharuan ejaan bahasa Inggeris. Walaupun tidak pernah mendapat penerimaan meluas, unsur-unsurnya telah dimasukkan ke dalam Abjad Fonetik Antarabangsa moden.

Ia julung kali diterbitkan pada bulan Jun 1845. Selepas itu, penyesuaian diterbitkan yang meluaskan aksara tersebut untuk bahasa Jerman, Arab, Sepanyol, Toskana, Perancis, Kemru, Itali, Belanda, Poland, Portugis, dan Sanskrit.

Huruf
-----

Hurufnya adalah seperti berikut (dengan beberapa anggaran untuk menampung Unikod)

### Lewat 1843 (Bahasa Inggeris)

Pada peringkat ini, vokal panjang mempunyai palang silang, dan vokal pendek pula tiada tanda.

Vokal panjang
Ɨ /iː/, E /eɪ/, A /ɑː/, Ɵ /ɔː/, Ʉ /oʊ/?, ꭐ-bar /uː/

Vokal pendek
I /ɪ/, ⵎ /ɛ/, Ʌ /æ/, O /ɒ/, U /ʌ/, ꭐ /ʊ/

(⟨ꭐ⟩ yang sungguh adalah lebih tinggi dan tanpa titik, seperti ⟨Ɯ⟩ tetapi dengan batang tengah tidak begitu tinggi seperti yang lain, dan tidak mempunyai serif di bahagian bawah sebelah kanan)

Diftong
Ɯ /juː/, ⅄ /aɪ/, Ȣ /aʊ/?

Vokal ('kabur') terkurang
Ǝ /ə/, ⵎ /ᵊ/

Konsonan
P B, T D, Є J /tʃ dʒ/, K G

F V, Θ Δ /θ ð/, SZ, Σ Σ /ʃ ʒ/,

L R, M N, И /ŋ/, Y W H.

\_a /eɪ/
(Ā)ᶐ /ɑː/
Ɵɵ /ɔː/
\_ɷ /oʊ/
Ɯɯ /uː/
Ii /ɪ/
Ee /ɛ/
Aɑ /æ/
Oo /ɒ/
Uu /ʌ/
\_(ꭐ)
\_ᶙ /juː/
Yy /j/
Ww /w/
Hh /h/
Pp /p/
Bb /b/
Tt /t/
Dd /d/
Єꞔ /tʃ/
Jj /dʒ/
Sk /k/
Gg /ɡ/
F F F/
Vv /v/
Ꞁ(ⱦ) /θ/
Ƌ(đ) /ð/
Ss /s/
Zz /z/
Σʃ /ʃ/
(Ʒ)ʒ /ʒ/
Rr /r/
Saya akan/
Mm /m/
Nn /n/
(Ŋ)ŋ /ŋ/
### 1855

Rujukan
-------

1. 1 2  Coulmas, Florian (1999-03-12). "English Phonotypic Alphabet". *The Blackwell Encyclopedia of Writing Systems* (dalam bahasa Inggeris). Wiley. ISBN 9780631214816.
2. ↑  Mailer, Norman (2018). *The naked and the dead*. ISBN 978-0-241-34049-3. OCLC 1022794385.
3. ↑  Daniels, Peter T. (1996). *The World's Writing Systems* (dalam bahasa Inggeris). Oxford University Press. m/s. 831. ISBN 9780195079937.
4. ↑  *Completion of the Phonotypic Alphabet*, The Phonotypic Journal, 5 Nelson Place, Bath, Phonographic Institution, vol. 4, no 42, June 1845, p. 105-106
5. ↑  *Extension of the Phonotypic Alphabet*, The Phonotypic Journal, 5 Nelson Place, Bath, Phonographic Institution, vol. 4, no 43, June 1845, p. 121–123

Lihat juga
----------

* The Phonetic Journal

### Pautan luar

* Cadangan Semakan Ketiga untuk mengekod aksara bagi Aksara Bekarupa Inggeris (EPA) di UCS, 18 Oktober 2011
* Pelengkapan Aksara Bekarupa Inggeris
* Lanjutan untuk Aksara Bekarupa Inggeris
**Alergi** ialah reaksi badan terhadap pendedahan kepada benda asing yang tertentu. Reaksi alergi ini hanya berlaku setelah sistem imuniti badan mengalami pensensitifan akibat pendedahan pertama benda asing itu. Pensensitifan sistem imuniti badan ini dikenali sebagai kehipersensitifan.

Jenis-jenis kehipersensitifan
-----------------------------

Kehipersensitifan terbahagi kepada 4 jenis berdasarkan pembentukannya, dan kesannya kepada badan:

#### Kehipersensitifan jenis I atau jenis anafilaktik

Kehipersensitifan jenis I bertindak hanya pada saluran darah dan, sel otot lembut pada badan manusia. Pembentukannya berlaku dalam tempoh yang cepat berbanding kehipersensitifan lain, iaitu lazimnya kurang daripada sejam selepas terdedah kepada agen alergi tersebut. Tindakan berlaku apabila, mediator primari dibebaskan oleh sel mast dan basofil yang telah disensitifkan oleh immunoglobulin E. Mediator primari ini yang bersifat vasoaktif dan spasmogenik, akan mengakibatkan saluran darah dalam badan mengalami pengembangan, dan sel otot lembut bronkus mengecut lalu mengakibatkan bronkospasma. Jikalau serangan alergi ini tidak terkawal, ia akan menyebabkan kejutan anafilaktik dimana seseorang itu mengalami risiko untuk mati akibat hipoksia. Contoh reaksi alergi ini ialah, sengatan lebah.

#### Kehipersensitifan jenis II atau jenis sitotoksik

Kehipersensitifan jenis II bertindak apabila sel atau tisu seseorang itu diserang oleh antibodinya melalui lisis atau fagositosis. Ia berlaku apabila, sesuatu agen alergi bercantum pada sel badan, lalu dikenalpasti oleh antibodi immunoglobulin M atau G. Antibodi tersebut lalu bercantum pada kompleks sel badan dan agen alergi itu, dan mengakibatkan kompleks itu terdedah kepada fagositosis. Contoh reaksi alergi ini ialah, transfusi darah asing.

#### Kehipersensitifan jenis III atau jenis kompleks imuniti

Kehipersensitifan jenis III bertindak apabila kompleks imuniti terbentuk daripada percantuman agen alergi dan antibodi. Hasil daripada percantuman ini, kompleks imuniti yang banyak terbentuk lazimnya dalam keadaan suntikan bahan asing ke dalam badan, akan mengakibatkan kompleks tersebut banyak terendap dalam saluran darah lalu merosakkannya. Conth reaksi alergi ini ialah suntikan serum asing.

#### Kehipersensitifan jenis IV atau jenis kawalan sel

Kehipersensitifan jenis IV bertindak apabila sel limfosit T CD4 mengenal pasti kehadiran agen alergi, lalu mengakibatkan serangan pada agen itu dengan pembentukan komplemen. Contoh reaksi alergi ini ialah, suntikan Tuberkulin untuk menguji jangkitan tuberkulosis dalam badan.
Buku ini berkisar tentang seorang pelajar lelaki yang menuntut di Sekolah Menengah Kebangsaan Gunung Rapat, serta kehidupannya sebagai remaja pada zaman ledakan IT yang penuh dengan pancaroba yang mampu menggugat nilai-nilai ketimuran dalam masyarakat glokal. Kisah ini dikupaskan lagi dengan penglibatan Nazhrin dalam usaha mencegah budaya negatif di sekolahnya. Nazhrin dan anggota kumpulan Saka Maya telah mewujudkan suatu gerakan menentang budaya kuning dan fahaman ekstrimisme yang semakin menular. Klimaks cerita berlaku apabila Militia IS menangkap Nazhrin kerana menghalang inisiatif rekrut mereka. Nazhrin akhirnya berjaya mengetuai sebuah revolusi di Timur Tengah bermula dengan anggota IS sendiri. Pengikut Nazhrin akhirnya berjaya merampas kuasa dari Militia IS. Akhirnya, Nazhrin diiktiraf sebagai Presiden pertama UNYD (United Nation's Youth Delegates).

Pautan luar
-----------

* Anak bumi tercinta : puisi tradisional, sajak, prosa tradisional, cerpen, drama Diarkibkan 2015-07-01 di Wayback Machine
* Anak Bumi Tercinta Tingkatan 3 Diarkibkan 2012-01-30 di Wayback Machine
* Anak bumi tercinta-Fatimah Busu
apertur besar (1) dan kecil (2)
Dalam optik (dan juga fotografi) **apertur** adalah lubang bukaan cahaya yang boleh dilepasi.

Dalam fotografi
---------------

Rajah saiz aperture berkurangan (meningkatkan f-nombor) untuk "noktah" kenaikan. Setiap bulatan putih mempunyai dua permukaan bulatan putih ke kanan.
Bukaan kanta fotografi ialah lubang yang boleh disesuaikan dengan saiz yang berbeza dengan menggunakan cincin bukaan. Cincin ini di antara lensa dan pengatup. Cincin apertur adalah bulatan rata dengan lubang kecil di tengah. Lubang kecil dikenali sebagai *apertur*. Saiz aperture boleh diubah. Apabila bukaan yang sangat kecil hanya sedikit cahaya boleh masuk ke dalam kamera. Apabila bukaan besar, banyak cahaya boleh masuk.

Ini membolehkan jurugambar Mengawal jumlah cahaya mencapai filem atau sensor imej. Apertur itu berubah bersama-sama dengan kelajuan pengatup untuk mengawal jumlah cahaya yang memasuki kamera. Jumlah ini cahaya dipanggil pendedahan. Biasanya, kelajuan pengatup yang cepat tidak akan membiarkan banyak cahaya masuk (bermaksud gambar mungkin terhasil akan terlalu gelap), jadi jurugambar akan menggunakan aperture yang lebih besar untuk membetulkan ini. Kelajuan pengatup yang perlahan akan memerlukan aperture yang lebih kecil untuk menghentikan gambar yang terhasil terlalu terang.

Saiz apertur yang digambarkan sebagai "*f-stop*". Ini adalah nilai yang menggambarkan saiz lubang berhubung dengan panjang fokus kanta. Sebilangan nilai rendah seperti f1.4 atau f2.8; bermaksud apertur terbuka luas, dan membolehkan banyak cahaya masuk. Sebilangan nilai tinggi seperti f8 atau f11; bermakna bahawa aperture yang kecil, dan tidak membenarkan masuk banyak cahaya.
**Amiriah**, **emiriah** atau **keamiran** (Arab: **إمارة**code: ar is deprecated , *imārah* ; jamak: إمارات, *imarāt*) ialah suatu bentuk wilayah politik yang diperintah oleh dinasti Muslim yang digelar amir.

Sebagai kerajaan
----------------

Secara umumnya, sebuah emiriah ini dibentuk sebagai sebuah kawasan politik yang diperintah oleh amir. Kebanyakan amiriah yang ada kini yang sudah menghilang, sama ada memasuki negara moden yang lebih besar atau ditukarkan gelaran bagi ketua penguasanya seperti "Mālik" atau Sultan.

Contoh dari penggunaan hal ini adalah Emiriah Arab Bersatu, sebuah negara persekutuan gabungan tujuh amiriah yang masing-masingnya diatur oleh amir yang diwariskan dari kerabat, ketujuh-tujuh kerajaan ini membentuk lembaga pengundian untuk memilih Presiden dan Perdana Menteri mewakili negara ini di peringkat antarabangsa.

Sebagai provinsi
----------------

Selanjutnya dalam bahasa Arab, istilah ini dapat pula diartikan secara umum setiap provinsi atau negeri yang diatur oleh seorang anggota dari dinasti yang berkuasa, khususnya keluarga bangsawan; contohnya jawatan "Kegabenoran" di Arab Saudi.

Senarai amiriah yang wujud kini
-------------------------------

* Emiriah Arab Bersatu
	+ Abu Dhabi (emirate) Amiriah Abu Dhabi
	+ Ajman Amiriah Ajman
	+ Dubai Amiriah Dubai
	+ Fujairah Amiriah Fujairah
	+ Ras al-Khaimah Amiriah Ras al-Khaimah (sejak Februari 1972)
	+ Sharjah Amiriah Sharjah
	+ Umm al-Qaiwain Amiriah Umm al-Quwain
* Kuwait
* Qatar



|  |  |
| --- | --- |
| Ikon tunas | Rencana tentang politik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Alenia Aeronautica** merupakan sebuah pertubuhan kejuruteraan aeroangkasa di Itali, dan merupakan sebuah anak syarikat bagi firma Finmeccanica. Ia juga merupakan sebuah syarikat kongsi bagi konsortium projek pengeluaran pesawat Eurofighter, Eurofighter GmbH dan juga Panavia Tornado. Syarikat ini membina struktur aero dan komponen-komponen bagi pelbagai pesawat awam termasuk dari keluarga Boeing dan Airbus.

Aktiviti utama Alenia Aeronautica termasuklah rekabentuk dan pengeluaran pesawat komersil dan tentera, rekabentuk dan pengeluaran struktur aero untuk pesawat awam dan tentera dan - melalui Aeronavali, sebuah syarikat milikan penuh - membaik pulih, menyelenggara dan mengubahsuai pesawat tentera dan awam. 

Alenia dimiliki sepenuhnya oleh Finmeccanica, diketuai oleh Giorgio Zappa, Pengerusi dan Ketua Pegawai Eksekutif dan pejabat berdaftarnya terletak di Pomigliano d'Arco, Naples.

Alenia Aeronautica juga merupakan sebuah rakan kongsi dan berkerjasama dengan kumpula-kumpulan searoangkasa utama, seperti Boeing, Lockheed Martin, Airbus/EADS, Dassault dan BAE Systems.

### Kerjasama

* Eurofighter GmbH dengan EADS dan BAE Systems
* AMX International dengan Embraer
* Dassault Aviation (antara yang lain) untuk nEUROn Pesawat Tempur Udara Tanpa Pemandu
* Global Aeronautica, LLC (50%, dengan Vought) — untuk Boeing 787

Lihat juga
----------

* Alenia Marconi Systems
* Boeing 787
* Finmeccanica
* Thales Alenia Space, bekas Alenia Spazio dan bekas Alcatel Alenia Space

Rujukan
-------

Pautan luar
-----------

* Alenia Aeronautica official site

  

Templat:Pesawat Alenia

| * l
* b
* s
Senarai berkaitan dengan penerbangan |
| --- |
| Umum | Garis masa penerbangan · Pesawat (pengeluar) · Enjin pesawat (pengeluar) · Lapangan terbang · Syarikat penerbangan |
| Ketenteraan | Tentera udara · Senjata pesawat · Peluru berpandu · Pesawat udara tanpa pemandu (UAV) · Pesawat uji kaji |
| Kemalangan/Kejadian | Umum · Tentera · Komersil (syarikat penerbangan) · Kematian |
| Rekod | Kelajuan udara · Jarak · Ketinggian · Ujian ketahanan · Pesawat paling banyak dikeluarkan |
| **Istilah-istilah penerbangan** |
Templat:Infobox rail standard gauge
**Atchison, Topeka and Santa Fe Railway** Templat:Reporting mark, juga dikenali dengan singkatan **Santa Fe**, ialah salah satu rangkaian landasan keretapi yang terbesar di Amerika Syarikat. Syarikat ini mula-mula mendapat piagam pada Februari 1859. Walaupun nama landasan ini terkandung ibu negeri New Mexico, namun landasan utamanya tidak kesampaian di situ kerana tanahnya kurang sesuai untuk membina landasan yang perlu (Santa Fe terpaksa mendapat khidmat aliran cabang dari Lamy, New Mexico). Landasan pertama Santa Fe mencapai sempadan negeri Kansas/Colorado pada tahun 1873, kemudian berhubung dengan Pueblo, Colorado pada tahun 1876. Untuk menjana kelumayanan perusahaan kereta apinya, Santa Fe menubuhkan pejabat harta tanah serta menjual tanah ladang dengan geran tanah yang dikurniakan oleh Kongres; ladang-ladang baru ini kemudiannya mencetuskan permintaan untuk pengangkutan barang-barangan mahupun penumpang yang ditawarkan oleh Santa Fe.

Sebagai pembawa pembaharuan, Santa Fe ialah salah satu perintis perkhidmatan angkutan intermodal, sebuah perusahaan yang (sekali-sekala) merangkumi perkhidmatan kapal tunda dan penerbangan: the short-lived **Santa Fe Skyway**. Satu aliran bas membolehkan syarikat ini untuk meluaskan perkhidmatan pengangkutan penumpang kepada tempat-tempat yang sukar dicapai dengan rel, serta kapal feri di Teluk San Francisco yang melengkapkan perjalanan ke arah barat hingga ke pantai Lautan Pasifik. Atchison, Topeka and Santa Fe Railway menutup operasi secara rasminya pada 31 Disember 1996, apabila ia bergabung dengan Burlington Northern Railroad untuk menjadi Burlington Northern and Santa Fe Railway.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Atchison, Topeka and Santa Fe Railway*** |
Bahagian dalam kereta api C830C.
**Shanghai Alstom Metropolis C830C**, bersama-sama dengan C751C merupakan unit kereta api elektrik berbilang generasi ketiga yang menggunakan kawalan kereta api berasaskan komunikasi untuk aliran-aliran Sistem Pengangkutan Gerak Cepat (MRT) di Republik Singapura. 24 set kereta api 3 gerabak telah dihasilkan oleh Shanghai Alstom Transport Co Ltd (usahasama Alstom dan Shanghai Electrik), dengan penghantaran sejak akhir Jun 2014.

Pengendalian tanpa pemandu
--------------------------

C830C beroperasi sepenuhnya tanpa pemandu dalam keadaan normal, menggunakan CBTC yang tidak memerlukan "litar landasan blok tetap" untuk menentukan kedudukan kereta api. Sebaliknya, ia bergantung pada "komunikasi digital dua hala berterusan" di antara setiap kereta api yang dikawal dan pusat kawalan. Baru-baru ini, kajian menunjukkan sistem CBTC mengurangkan kos kitaran hayat untuk keseluruhan aset kereta api serta meningkatkan kebolehlenturan dan kawalan operasi.

Rujukan
-------

1. ↑  "Alstom delivers the first two metros built in Asia for LTA in Singapore". 23 Julai 2014. Dicapai pada 1 Ogos 2015.
2. ↑  "Urbalis control system".

|  |  |
| --- | --- |
| Ikon tunas | Rencana berkenaan kereta api atau tren ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Bangunan Arkib Negara Singapura, gambar diambil pada Januari 2006
**Arkib Negara Singapura (NAS)** (Bahasa Inggeris: *National Archives of Singapore*, Cina: 新加坡国家档案馆, Tamil: சிங்கப்பூர் தேசிய காப்பகம்) adalah arkib simpanan negara Singapura. Ia dibentuk pada bulan Ogos 1993 dengan penggabungan Arkib Negara dan Jabatan Sejarah Lisan. NAS bertanggungjawab untuk pengumpulan dan pengurusan rekod yang berkaitan dengan sejarah politik, sosial dan ekonomi Singapura. NAS juga mengenal pasti dan mengumpul rekod kepentingan sejarah dari sumber swasta tempatan dan luar negara. Pada tahun 1993, kedua-dua NAS dan Muzium Negara Singapura dibawa ke naungan pentadbiran Lembaga Warisan Negara.

Arkib Negara pada mulanya ditubuhkan pada tahun 1968 untuk pemeliharaan dan pentadbiran arkib negara. Ia memegang rekod sejauh tahun 1800, 19 tahun sebelum kedatangan Sir Stamford Raffles dan penubuhan negara moden di Semenanjung. Pusat Sejarah Lisan menyenaraikan sejarah Singapura menerusi penggunaan metodologi sejarah lisan. NAS mempunyai pemilihan bahan arkib yang tersedia untuk dilihat oleh orang ramai, termasuk rekod awam, rancangan bangunan, rakaman sejarah lisan, gambar, rekod elektronik dan koleksi audio mikrofilem, filem, pita video, slaid warna, negatif dan peta. Arkib Negara Singapura (NAS) adalah institusi Lembaga Perpustakaan Negara (NLB)

Rujukan
-------

1. ↑  "National Archives of Singapore". National Library Board. Diarkibkan daripada yang asal pada 18 April 2013. Dicapai pada 21 June 2012.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Arkib Negara Singapura*** |

* Laman Rasmi Arkib Negara Singapura

| * l
* b
* s
Arkib-arkib negara Asia |
| --- |
| 
* Afghanistan
* Arab Saudi
* Armenia
* Australia
* Azerbaijan
* Bahrain
* Bangladesh
* Brunei
* China
* Emiriah Arab Bersatu
* Filipina
* Georgia
* India
* Indonesia
* Iran
* Iraq
* Israel
* Jepun
* Jordan
* Kazakhstan
* Korea Selatan
* Kuwait
* Lubnan
* Malaysia
* Maldives
* Mongolia
* Pakistan
* Papua New Guinea
* Qatar
* Rusia
* Singapura
* Sri Lanka
* Syria
* Taiwan
* Tajikistan
* Thailand
* Turki
* Turkmenistan
* Uzbekistan
* Vietnam

 |

Koordinat: 1°17′36″N 103°50′55″E﻿ / ﻿1.29332°N 103.84856°E﻿ / 1.29332; 103.84856
**Anarkisme di Malaysia** timbul daripada aktiviti revolusioner pendatang Cina di Malaya British, yang merupakan orang pertama yang membina gerakan anarkis yang teratur di negara ini - mencapai kemuncaknya pada tahun 1920-an. Selepas kempen penindasan oleh pihak berkuasa British, anarkisme telah digantikan oleh Bolshevisme sebagai arus revolusioner terkemuka, sehingga kebangkitan gerakan anarkis pada tahun 1980-an, sebagai sebahagian daripada arena punk Malaysia.

Sejarah
-------

Semenanjung Tanah Melayu sebahagian besarnya tidak berkewarganegaraan sehingga abad ke-2, apabila negeri-negeri Malaya awal seperti kerajaan Langkasuka mula terbentuk dan mula menguasai rantau ini. Ini akhirnya berkembang daripada negara kota dan kerajaan kecil kepada politik yang lebih besar, mampu mengawal seluruh semenanjung dan seterusnya. Pada abad ke-7, empayar Srivijaya datang untuk menguasai Semenanjung Tanah Melayu, serta pulau Sumatera dan Jawa, menyerap banyak negeri Melayu yang pernah wujud di sana. Pada tahun 1288, Sriwijaya ditakluki oleh kerajaan Singhasari Jawa, yang pada tahun 1293 telah berkembang menjadi empayar Majapahit, datang untuk menguasai sebahagian besar kepulauan Melayu.

Sehingga ke tahap ini, negeri-negeri yang memerintah Semenanjung Tanah Melayu sama ada Hindu atau Buddha, tetapi dengan kejatuhan Srivijaya muncul kebangkitan kesultanan Islam di seluruh semenanjung. Akhirnya, kesultanan pusat Selangor, Perak, Pahang, dan Negeri Sembilan bersatu untuk menubuhkan Negeri-negeri Melayu Bersekutu. Manakala kesultanan utara Kedah, Kelantan, Perlis, dan Terengganu, dan kesultanan selatan Johor, kekal tidak bersekutu.

Rujukan
-------

1. ↑  *World and Its Peoples: Eastern and Southern Asia*. Marshall Cavendish. 2007. ISBN 978-0-7614-7642-9.
2. ↑  Simon C. Smith, "Rulers and Residents: British Relations with the Aden Protectorate, 1937–59", *Middle Eastern Studies*, Vol. 31, No. 3 (Jul. 1995), p. 511.
3. ↑  John Haywood (2002). *Historical Atlas of the 19th Century World 1783 – 1914*. Barnes and Noble. m/s. 22. ISBN 0-7607-3203-5.

Pautan luar
-----------

* Malaysia section - The Anarchist Library
* Malaysia section - Libcom.org
Rencana ini ialah mengenai sistem perusahaan Ali Baba.  Untuk kegunaan lain, sila lihat Ali Baba (perniagaan) (nyahkekaburan).
**Ali Baba** ialah satu sistem cara perusahaan yang memakai nama Melayu (Ali) atau kelihatan saja dimiliki atau di­urus­kan oleh orang Melayu tetapi sebenar­nya kepunyaan (diselenggarakan oleh) orang Cina (Baba) atau bangsa asing yang lain. Pihak yang mendapat ke­untungan ialah orang asing melalui cara Ali Baba. Perbuatan mengalibabakan menjual hak-hak yang khas bagi orang Melayu kepada orang Cina atau bangsa asing yang lain.

Perbuatan ini mampu merosak dan meningkatkan ketegangan antara kaum di Malaysia terutamanya antara orang Melayu dan orang Cina. Juga, perbuatan ini adalah salah kerana menggunakan hak orang lain demi kepentingan sendiri.

Rujukan
-------

1. ↑  Ali Baba, DBP.
2. ↑  Malaysia's 'Ali Baba' system causes ethnic tension Diarkibkan 2011-09-11 di Wayback Machine.
3. ↑  Teoh equally guilty in Ali Baba business Diarkibkan 2015-07-26 di Wayback Machine.
**Ali Fazal** (lahir 15 Oktober 1986) ialah seorang pelakon dan model India. Beliau membuat penampilan skrin pertamanya nya dengan peranan kecil dalam filem Bahasa Inggeris *The End of the Line* sebelum muncul dalam mini siri Amerika, *Bollywood Hero*. 

Fazal membuat penampilan Bollywood pertamanya dengan penampilan khas dalam *3 Idiots* (2009) dan seterusnya muncul dalam filem *Always Kabhi Kabhi* (2011). Kejayaan pertamanya hadir dengan *Fukrey* (2013), dan memegang watak pembantu dalam *Baat Ban Gayi* (2013), *Bobby Jasoos* (2014) dan *Sonali Cable* (2014). 

Beliau menjayakan peranan utama dalam filem seram *Khamoshiyan* (2015) diikuti oleh filem Amerika pertama *Furious 7* (2015). Beliau muncul dalam *Happy Bhag Jayegi* bersama Diana Penty pada tahun 2016. 

Fazal membintangi filem British-Amerika *Victoria & Abdul*, yang mengisahkan hubungan Queen Victoria (Judi Dench) dan kepercayaannya, hamba India, Abdul Karim (Fazal). Filem ini ditayangkan di Festival Filem Venice pada tahun 2017. Kostum yang dipakai oleh pelakon utama dalam filem itu telah ditambah sebagai sebahagian daripada paparan rasmi di Osborne House.

Pada tahun 2018, beliau memegang watak Guddu Pandit di *Mirzapur*.

Rujukan
-------

1. ↑  Srivastava, Pranati (15 October 2018). "Ali Fazal birthday: Some unknown facts about the Fukrey actor". Times Now News. Dicapai pada 1 December 2018.
2. ↑  "'Victoria And Abdul': A 130-year-old story for our times". *The Daily Star Newspaper - Lebanon*. 2017-09-05. Dicapai pada 2017-09-21.
3. ↑  "Ali Fazal's provocative British drama Victoria and Abdul goes to Venice Film Festival". *hindustantimes.com/* (dalam bahasa Inggeris). 2017-08-30. Dicapai pada 2017-09-21.
4. ↑  "Iconic Judi Dench film costumes to go on display at Queen Victoria's former home". *The Daily Mirror*. Dicapai pada 23 July 2017.

Pautan luar
-----------

* Ali Fazal di Pangkalan Data Filem Internet (IMDb)
* Ali Fazal di Bollywood Hungama

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Republik Czech

 |
| Lain-lain | 
* SUDOC (Perancis)
	+ 1

 |
**Asking Alexandria** ialah sebuah kumpulan muzik Inggeris dari York, Yorkshire Utara, yang terdiri daripada vokalis Danny Worsnop, pemain gitar Ben Bruce dan Cameron Liddell, pemain dram James Cassells dan pemain bes Sam Bettley.

Muzik kugiran ini lazimnya disifatkan sebagai metalcore tetapi pernah juga dilabel sebagai post-hardcore, screamo, hard rock dan heavy metal. Ben Bruce menerangkan perasaannya bahawa gaya lirik kugiran ini sebelum Reckless and Relentless adalah kurang matang. Kesemua ahli kugiran ini telah menyerlahkan minat terhadap muzik rock 1980-an, dan menunjukkannya dengan penerbitan seperti EP Life Gone Wild yang menampilkan cover lagu Journey, Mötley Crüe, Whitesnake dan Def Leppard.

Ahli-ahli
---------

* Ben Bruce (gitar utama)
* James Cassells (dram)
* Cameron Liddell (gitar)
* Danny Worsnop (vokal utama, gitar tambahan)
* Sam Bettley (gitar bes)

Diskografi
----------

* *Stand Up and Scream* (2009)
* *Reckless & Relentless* (2011)
* *From Death to Destiny* (2013)
* *The Black* (2016)
* *Asking Alexandria (album)* (2017)

Rujukan
-------

1. ↑  Youngs, Ian. "British heavy metal band Asking alexandria invade US charts". *bbc.com*. Dicapai pada 16 October 2016.
Jata bandar Anadyr
Lokasi Anadyr di peta Rusia
**Anadyr** (Rusia: Ана́дырьcode: ru is deprecated ) merupakan sebuah bandar bandar dan pusat pentadbiran Negeri autonomi Chukotka, kawasan Rusia yang paling ke timur-laut. Ia terletak di muara Sungai Anadyr. Terletak pada 177°30′E, Anadyr merupakan bandar yang paling timur di Rusia. Ia telah dijumpai pada 3 Ogos, 1889 sebagai **Novo-Mariinsk**, dan telah dinamakan dengan namanya sekarang pada 5 Ogos, 1923. Status perbandaran telah diberikan pada 12 Januari, 1965.

Populasi: 11,038 (Bancian 2002).

Lihat
-----

* Tempat-tempat yang paling ekstrem di Rusia

Pautan luar
-----------

* Satellite picture by Google Maps
* Flickr photos tagged anadyr

|  |  |
| --- | --- |
|  | Wikimedia Commons mempunyai media berkaitan ***Anadyr, Rusia*** |

  

  


|  |  |  |
| --- | --- | --- |
| Jata Chukotka | **Bandar di Negeri autonomi Chukotka** | Bender Chukotka |
| **Pusat Pentadbiran: Anadyr**
Bilibino |
Pevek |

64°44′N 177°30′E﻿ / ﻿64.733°N 177.500°E﻿ / 64.733; 177.500

|  |  |
| --- | --- |
| Ikon tunas | Rencana berkenaan Timur Jauh Rusia ini ialah rencana tunas. Anda boleh membantu Wikipedia dengan mengembangkannya. |

* l
* b
* s